पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली एयरपोर्ट पर इंडिगो एयरलाइंस के कर्मचारी के बुरे बर्ताव के कारण सूरत के एक डॉक्टर को फ्लाइट में बैठने नहीं दिया है। इससे वह सूरत नहीं आ सके। इस कारण शहर के 350 कोरोना मरीजों का उपचार प्रभावित हुआ है।
शहर की राधा आईडीबीसी अस्पताल और वराछा के कई आइसोलेशन सेंटर में इन दिनों मरीजों का इलाज करने वाले डॉ. पूर्वेश ढाकेचा ने बताया कि वह शुक्रवार को हरिद्वार से 45 किमी दूर बहादराबाद में एक निजी अस्पताल में उपचार ले रहे सूरत के उद्यमी बालू गोधाणी की पत्नी कोकिलाबेन का इलाज करने गए थे। जहां से शनिवार शाम देहरादून से दिल्ली और दिल्ली से सूरत फ्लाइट में आने वाले थे।
देहरादून फ्लाइट 30 मिनट लेट हो गई। ऐसे में सूरत दिल्ली फ्लाइट टेक ऑफ करने की तैयारी में थी। इंडिगो के कर्मचारियों से फ्लाइट में बैठने देने की मांग की, लेकिन उन्होंने बैठने नहीं दिया। उन्होंने बताया कि उनके मार्गदर्शन में 350 मरीजों का उपचार चल रहा है। जिसमें दयाबेन नाम की मरीज बायपेप पर हैं।
तात्कालिक उपचार की जरूरत होने के बावजूद स्टाफ ने नियमों की अनदेखी की और मेरे सामने ही फ्लाइट छूट गई। डॉक्टर ढाकेचा ने कहा कि मुझे नए सिरे से दिल्ली-अहमदाबाद की फ्लाइट में बुकिंग करानी पड़ी। मुझे शनिवार रात 8 बजे सूरत पहुंच कर सीधे मरीजों के उपचार में जुटना था।
अब अहमदाबाद से बाई रोड सूरत आने में सुबह के 4 बजे जाएंगे। उन्होंने कहा कि इंडोगो एयरलाइंस के कर्मचारियों की वजह से वे इलाज के लिए समय पर नहीं पहुंच पाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn